text: Iluec ot maint cheveil tiré.
   Si furent par tout tormenté
   Que en aus nesun confort n'ot.
   Et, quant done Clarmonde sot
   Comment sa fille estoit perdue,
   À ses mains s'esgratine et tue.
   PageV01P194
   Je croi que ele se tuast
   Se on couvenir la laissast.
   Mais ses puceles acorues
   I sont. Les mains li ont tenues.
   De leur dame pitié avoient.
   À leur povoir la confortoient.
   Mais petit i valoit confors.
   Car li cuers qui ert en son cors
   Ne pot le meschief soustenir,
   Ains le couvint à ce venir
   Que de duel morir se laissa,
   K'ains puis ne but ne ne menga
   Clarmonde ; car mengier ne pot
   Puis que la nouvele oïe ot
   Que sa fille perdue estoit.
   Lors ot Carmans le cuer destroit
   Quant perdu ot et fille et mere ;
   Moult li fu cele chose amere,
   Folio25r 
   Car onques puis ne fu veüe
   Fille et mere de tel value
   Que eles erent, c'est passé,
   D'onneur, de bien et de biauté.
  